આપણા નેતાઓની બુધ્ધિ બગડી છે, અને આખો દેશ આવી બિહામણી હાલતમાં મૂકાયો છે એમ કહેનારા દાદા-દાદીઓ ખોટા નથી. આપણી સંસ્કૃતિ અને સંસ્કારના રખેવાળો એ જ હતા એ ન ભૂલીએ ! દાદા-દાદી અને માબાપની અમાપ મૂડીને આપણે હજૂ સાચવીએ એ આપણા સમાજના અને રાષ્ટ્રના હિતમાં છે. આજે પવિત્ર ગણાતો શ્રાવણ મહિનો સંપન્ન થયો. શ્રાવણ સંસ્કૃતિને તે પૂન: ઉદિપ્ત કરતો ગયો. શ્રવણે તેના અંધ માતા પિતાને કાવડમાં બેસાડીને તમામ તિર્થોની યાત્રા કરાવવાનું અવિસ્મરણીય તપ કર્યું હતુ એ કથા માતા પિતા આપણા સમાજની અમાપ મૂડી હોવાનું દર્શન કરાવે છે.